Man ernstig beseer toe sementtrok omslaanDie sementvragmotor wat omgeval het (Foto: Verskaf) ’n Man is Vrydagoggend per helikopter na ’n hospitaal geneem nadat die sementvragmotor wat hy bestuur het op die R102 tussen Ottawa en Phoenix-Noord in Durban omgeslaan het. Nooddienswerkers moes ingespan word om die man uit die vragmotor te kry nadat hy’n hele ruk lank daarin vasgekeer was. Netcare 911, Reaction Unit South Africa (Rusa), KZN VIP Medics, die Durbanse metropolisie en die Ethekwini-brand- en reddingsdienste is omstreeks 11:30 na die toneel ontbied. Die vragmotor is gedeeltelik deur ’n insleepvoertuig opgelig sodat die man vanuit die wrak bevry kon word (Foto: Verskaf) Shawn Herbst, woordvoerder van Netcare 911, sê volgens berigte het die man beheer oor die Mercedes Benz-sementvragmotor verloor, wat daartoe gelei het dat die voertuig omslaan. Prem Balram, woordvoerder van Rusa, sê die vragmotor is gedeeltelik deur ’n insleepvoertuig opgelig sodat nooddienswerkers en lede van die Ethekwini-brand- en reddingsdienste die man uit die wrak kon bevry. Volgens Herbst het die man ernstige beserings opgedoen en is hy op die toneel deur paramedici behandel. Hy is daarna per helikopter na ’n spesialisfasiliteit geneem vir verdere mediese sorg. Netcare 911, Reaction Unit South Africa (Rusa), KZN VIP Medics, die Durbanse metropolisie en die Ethekwini-brand- en reddingsdienste is omstreeks 11:30 na die toneel ontbied (Foto: Verskaf) Volgens berigte het die man beheer oor die Mercedes Benz-sementvragmotor verloor (Foto: Verskaf)